Kedves Érdeklődő! Köszöntöm!

Mint az INPP Magyarországi Területi Vezetője és Kizárólagos Oktatója, és a módszer lelkes alkalmazója immár több, mint 20 éve, engedje meg, hogy néhány gondolatot megosszak Önnel az INPP Egyéni Fejlesztői képzésre vonatkozólag.

1. E világmódszer hátterében 50 év kutatás és nemzetközi tapasztalat áll. Sikere

holisztikus szemléletének, igen alapos, részletes és mélyre menő vizsgálati és korrekciós eljárásainak, valamint a szigorú képzési és felhasználói feltételrendszerének köszönhető.

A módszert világszerte 5 kontinens több, mint 25 országában oktatják.

Magyarországon 2004 óta többszáz fejlesztő-, óvodai és iskolai pedagógus végezte az intézményes, csoportos INPP Programot és ca. 30 kiváló egyéni INPP fejlesztő kollega működik. Sajnos a Covid pandémia e téren is csökkentette az aktivitásokat. Intézményes hospitálásra sajnos most kevesebb a lehetőség, mint a Covid előtt volt, de az egyéni fejlesztő kollegák biztosan szívesen segítenek.

1. Az intenzív, 1 éves INPP egyéni fejlesztői képzés előfeltétele, hogy az illető megfelelő

anatómiai, biológiai, neurológiai, korai fejlődési és mozgásfejlődési alapismeretekkel, valamint terápiás adottságokkal rendelkezzen, és képben legyen az INPP módszert illetőleg. Hiszen mi ***egy módszert*** oktatunk, amely ezen ismeretekre épül.

A szakmai háttér gyógytornászként, fejlesztő terapeutaként, mozgásfejlesztőként, orvosként, (és kis kiegészítéssel: fejlesztő pedagógusként és pszichológusként) elegendő lehet, viszont minden szakembernek éppen azért van szüksége az előzetes ismeretekre az INPP módszer gyakorlati alkalmazásáról, hogy pontos elképzelése legyen arról, hogy mire is számítson.

1. Az INPP egyéni fejlesztői képzés sok időráfordítást igényel. Sok év tapasztalatából

állíthatom, és meggondolandó, hogy e módszer alkalmazása teljes embert kíván és választás elé állíthatja a szakembert. Idővel kiderül ugyanis, hogy nem lehet alapszakma „kiegészítő technikájaként" művelni, sem egyéb izom- vagy mozgásfejlesztő technikákkal ötvözni.

Ez egy kerek program, amelyben – holisztikus szemléleténél fogva – az idegrendszeri fejlesztés során, gyermeknél, felnőttnél egyaránt, alkalomadtán kiegészítő terápiák is szükségesek lehetnek (mint pl. funkcionális szemészeti vizsgálat, hallástréning, méregtelenítés, manuális gerinckorrekció, pszichoterápia, családterápia, stb.). E fogalmak terén is hasznos lehet előzetesen tájékozódni.

1. A módszerrel való előzetes megismerkedés előírás. A legtöbb országban hosszasabb

hospitáláshoz kötik, Magyarországon mindenképpen a 3 napos Felismerő tanfolyam 1., 1.+ 2., ill. mindhárom napján való részvétellel kezdődik.

E tanfolyam betekintést nyújt az INPP szakemberek minden napos munkájába és segít úgy elméleti, mint gyakorlati szempontból a módszerről képet alkotni. Útmutatást ad az idegrendszeri értlenség jeleinek felismeréséhez, továbbá a program során felmerülő *fizikai, pszichikai és kognitív változások és hatások megfigyeléséhez*, amelyek az egyéni alkalmazás során még markánsabban jelentkezhetnek majd. E szempontok igen fontosak és egyben jellemzők is az INPP módszerre, s ezek különböztetik meg a többi fejlesztő módszertől.

Ily módon, ha a illető mégsem kíván belépni az egyéni képzésbe, tudása nem vész kárba, hiszen igen hasznos információkkal és egy tanúsítvánnyal gyarapodott.

A Felismerő tanfolyam napok 3. (gyakorlati) napján azonban csak az vehet részt, aki munkaadójától írásos igazolást hoz, hogy pedagógusként biztosított számára, hogy a csoportos gyakorlatprogramot szabályszerűen, intézményi keretek közötti, minden tanítási napon alkalmazza, illetve mindazon személyek, akiknek a jelentkezését hivatalosan elfogadtuk az 1 éves tanfolyamra.

1. Elengedhetetlen, hogy a jelentkezők maguk is igyekezzenek a módszerről előre

tájékozódni. Honlapunkon, tájékoztatóink által, valamint a szakirodalom feldolgozása által, amelyekre a potenciális résztvevőknek szívesen teszünk javaslatokat. Így még jobban megismerkedhet a program hátterével, komplex mivoltával és felkészülhet az egy éves tanfolyamra.

1. INPP módszer közel két évtizedes sikerét látva azonban, sajnos rengeteg a visszaélés

is Magyarországon. A módszer bevezetése óta, szinte napi szinten szükséges a panaszok feldolgozásával foglalkoznunk, mert országszerte, és a határon túli magyar nyelvterületeken is, képesítés, jogosultság és engedély nélkül egyének tucatja hirdeti magát etikátlanul „INPP terapeuta”-ként. Sokan még a fáradságot sem vették, hogy beüljenek egy tanfolyamra, és csupán Sally Goddard 1-2 könyvének elolvasása után „komplex fejlesztő szakemberként” lépnek fel és alkalmazzák a módszert (vagy amit annak hisznek) egyéni fejlesztésként, sőt sajátként oktatják is azt, jó pénzért!!!

Ezzel nemcsak csalást követnek el, de ártanak a gyermekek idegrendszerének, és csökkentik a becsületesen dolgozó szakemberek jó hírnevét. Plágiumot és hitelrontást követnek el e szerzői jogvédelem alatt álló világmódszer rovására, és félrevezetik a szülőket és a szakmát

Végül egy jótanács:

A korábbi képzések során is bebizonyosodott, kül- és belföldön egyaránt, hogy az INPP egy éves képzése egész embert kíván. Munka és család mellett egyszerűen nem fér össze még egy másik, párhuzamos képzéssel. Nagy a feldolgozandó tananyag és a szakirodalom, időigényesek az írásos és gyakorlati házifeladatok. A képzés során több szakmai jellegű – külsős orvosok, szakoktatók által tartott – előadás gazdagítja majd a tanfolyam nívóját, ami azonban mind plusz anyagot (= természetesen plusz tudást is) jelent. És mivel a módszer szemlélete és eszközei is merőben újszerűek, tapasztalatból és túlzás nélkül állíthatom, hogy ez az időszak sok Aha! – élménnyel és intenzív munkával fog telni.

Magdalena Zweegman - Kocsis

INPP UK - NL - HU

Magyarországi Területi Vezető és Kizárólagos Oktató

[reflex@oriasleszel.hu](mailto:reflex@oriasleszel.hu)

[www.oriasleszel.hu](http://www.oriasleszel.hu) 2023. november 1.